პაველ პერნიკოვის დევნა

პაველ პერნიკოვის დევნა — ბელარუსის ხელისუფლების მიერ უფლებადამცველის და ვიკიპედიის რამდენიმე ენობრივი განყოფილების რედაქტორის პაველ  პერნიკოვის () სისხლისსამართლებრივი დევნა.  2022 წელს პაველ პერნიკოვს მიესაჯა ორი წლით თავისუფლების აღკვეთა რუსულ ვიკიპედიაზე ორი სტატიის და ბელარუსულ ვიკიპედიაზე ერთი სტატიის, ასევე ადამიანის უფლებათა საერთაშორისო საზოგადოების ვებსაიტზე მასალების გამოქვეყნებისთვის. ბელარუსის უფლებადამცველმა ორგანიზაციებმა პერნიკოვი პოლიტიკურ პატიმრად აღიარეს.

 წინაისტორია 
პაველ  პერნიკოვი სწავლობდა პუშკინის სახელობის ბრესტის სახელმწიფო უნივერსიტეტის იურიდიულ ფაკულტეტზე „საჯარო ადმინისტრირებას და ეკონომიკას.“   2013 წელს მონაწილეობდა სტუდენტური ნამუშევრების კონკურსში ადამიანის უფლებათა მსოფლიო კონფერენციის 20 წლის იუბილეზე, მიიღო დიპლომი  ბელარუსის რესპუბლიკაში გაეროს წარმომადგენლობისგან.   2014 წელს მონაწილეობდა რესპუბლიკურ სამეცნიერო და მეთოდოლოგიურ სემინარში „განათლების სამეცნიერო და მეთოდოლოგიური ასპექტები ადამიანის უფლებათა სფეროში“, გააკეთა მოხსენება „რეკომენდაციები უმაღლეს განათლებაში ადამიანის უფლებათა განათლების სისტემის გაუმჯობესების შესახებ.“ Перников П. А. Рекомендации по совершенствованию системы образования правам человека в высшей школе // Научно-методические аспекты образования в области прав человека : сборник материалов Республиканского научно-методологического семинара, Брест, 28-29 мая 2014 года / БрГУ им. А. С. Пушкина. — Брест: БрГУ, 2014. — С. 81-83. აქტიურად იბრძოდა ადამიანის უფლებების დაცვისთვის ბრესტის რეგიონში.   2020 წლიდან იგი ხელმძღვანელობდა ადამიანის უფლებათა საერთაშორისო საზოგადოების (BS ISHR) ბელარუსული განყოფილების პრესცენტრს.  

ვიკიპედიაზე დარეგისტრირდა 2014 წლის 25 აგვისტოს მომხმარებლის სახელით Pr12402. მოახდინა დაახლოებით 84 ათასი სტატის რედაქტირებასოციალურ-პოლიტიკურ და მუსიკალურ თემებზე რამდენიმე ენობრივ განყოფილებაში. 2021 წლის ნოემბერში შეწყვიტა აქტიურობა. 27 დეკემბერს განხორციელდა ვანდალური რედაქტირება  Pr12402-ის მომხმარებლის სახელით ვიკიპედიის სექციებში რუსულ და ბელარუსულ ენებზე (ტარაშკევიჩი). 2021 წლის 28 დეკემბერს Pr12402-ის ანგარიში დაიბლოკა მომხმარებლის სახელის მითვისების  ან პაროლის გატეხვის გამო.  Журнал блокировок участника Pr12402 

 დაკავება 
2022 წლის 28 მარტს ბრესტის რეგიონის პროკურატურამ განაცხადა სასამართლოში სისხლის სამართლის საქმის გადაცემის შესახებ ადრე დაკავებული „ბრესტის 30 წლის უმუშევარი მკვიდრის“ წინააღმდეგ, სადაც ვიკიპედიის მონაწილეებმა ამოიცნეს მონაწილე Pr12402. პროკურატურის თქმით, 2020-2021 წლებში პერნიკოვმა „საზოგადოებას მიზანმიმართულად ცრუ ინფორმაცია მიაწოდა ბელარუსის რესპუბლიკის სამართალდამცავი და სამთავრობო უწყებების საქმიანობის შესახებ“ და ასევე „განზრახ ცრუ ინფორმაცია გადასცა 2004 წლის ოქტომბერში ჟურნალისტ ვერონიკა ჩერკასოვას  მკვლელობაში, ასევე ადამიანების წამებასა და მკვლელობაში ბელარუსის ხელისუფლების მონაწილეობის შესახებ“. ბრალდების მხარის ცნობით, პერნიკოვის დანაშაული იყო ვიკიპედიის რედაქტირება და მასალის დაწერა ადამიანის უფლებათა საერთაშორისო საზოგადოების ვებსაიტისთვის.    პერნიკოვს ბრალი წაუყენეს ბელარუსის რესპუბლიკის სისხლის სამართლის კოდექსის 369-1 მუხლით „ბელარუსის რესპუბლიკის დისკრედიტაციისთვის.“    29 მარტს ბრესტის რეგიონალურმა სასამართლომ განიხილა პერნიკოვის საჩივარი დახურულ კარს მიღმა.  

პერნიკოვის მიერ ადამიანის უფლებათა საერთაშორისო საზოგადოებისთვის გამოქვეყნებულ  მასალაში სიკვდილით დასჯის შესახებ პროკურატურამ აღმოაჩინა სახელმწიფოს დისკრედიტაციის შემცველი ინფორმაცია.   პერნიკოვმა არ უარყო, რომ სწორედ მან მოახდინა რედაქტირება ვიკიპედიაში და მოამზადა მასალა ადამიანის უფლებათა საერთაშორისო საზოგადოების ვებსაიტისთვის, მაგრამ არ აღიარა დანაშაული.  

 სასამართლო განაჩენი 
2022 წლის 7 აპრილს ქალაქ ბრესტის მოსკოვსკის ოლქის მოსამართლემ ევგენი ბრეგანმა პერნიკოვს ორი წლით თავისუფლების აღკვეთა მიუსაჯა ზოგადი რეჟიმის გამოსასწორებელ კოლონიაში, რაც შეესაბამებოდა პროკურორ ელენა ტიხანოვიჩის მოთხოვნას.   

 შეფასებები და კრიტიკა 
2022 წლის 11 აპრილს ადამიანის უფლებათა ცენტრმა Viasna, Legal Initiative, ბელარუსის ჟურნალისტთა ასოციაციამ, უფლებადამცველმა  ასოციაცია Lawtrend-მა და  ბორის ზვოზკოვის სახელობის ბელარუსის ადამიანის უფლებათა სახლმა პაველ პერნიკოვი 18-დან ერთ-ერთ პოლიტმატიმარს შორის მოიხსენია. მოითხოვა პოლიტპატიმრების სასწრაფოდ გათავისუფლება და მათ მიმართ სისხლისსამართლებრივი დევნის შეწყვეტა. 

 იხილეთ ასევე 

 მარკ ბერნშტეინი

 შენიშვნები 

კატეგორია:რეპრესირებულები
კატეგორია:ცენზურა ქვეყნების მიხედვით
კატეგორია:ვიკიპედიელები
კატეგორია:ცოცხალი ადამიანები